
Napirendi pont: Alsószentiván Község Önkormányzata és a RuVör MED Kft. között kötendő, az Alap II. háziorvosi körzet valamint az iskola és ifjúság-egészségügyi orvosi ellátás tartós helyettesítéssel történő biztosítására vonatkozó Közreműködői szerződés elfogadásáról

Előterjesztő: Husvéth Imre polgármester
Előterjesztés elkészítésében közreműködött: Csalovszkiné Mezei Zsuzsanna jegyző


Tisztelt Képviselők!


Mint az a képviselők előtt már ismert, 2024. október 31-én lejárt a Gubik Bt. és az alapi önkormányzat között létrejött, tartós helyettesítéssel ellátott Alap II. háziorvosi körzetre megkötött feladat-ellátási szerződés.

A Gubik Bt. képviselője úgy nyilatkozott, hogy nem kíván továbbra is szerződésben maradni az alapi önkormányzattal, így 6 hónap elteltével az alapi önkormányzatnak kötelessége visszavenni saját működtetésbe az orvosi ellátást. A Gubik Bt. képviselője, dr. Gubik Zoltán még további 6 hónap időtartamig a praxisát értékesítheti.

A működtetéshez szükséges a tartós helyettesítést ellátó orvossal, illetve a helyettesítést biztosító szervezettel közreműködői szerződést kötni, ezt követően Alap Község Önkormányzata a népegészségügyi hatóságtól működési engedély módosítást kér, majd pedig a Nemzeti Egészségbiztosítási Alapkezelővel új finanszírozási szerződést köt.

A körzeti ápolónő foglalkoztatását az átszervezés nem érinti, hiszen ő már az önkormányzatnál egészségügyi szolgálati jogviszonyban foglalkoztatott.

A jelen Közreműködői szerződés 1 hónap időtartamra szól, ezt követően új Közreműködői szerződés készül.

Kérem, hogy a szerződést áttekinteni, megtárgyalni és elfogadni szíveskedjenek.


Alsószentiván, 2024. október 31.


Husvéth Imre
polgármester

HATÁROZATI JAVASLAT


Alsószentiván Község Önkormányzat Képviselő-testületének
/2024. (X. 6.) határozata
Alsószentiván Község Önkormányzata és a RuVör MED Kft. között kötendő, az Alap II. háziorvosi körzet valamint az iskola és ifjúság-egészségügyi orvosi ellátás tartós helyettesítéssel történő biztosítására vonatkozó Közreműködői szerződés elfogadásáról
[bookmark: _GoBack]
Alsószentiván Község Önkormányzatának Képviselő-testülete jóváhagyja az Alap Község Önkormányzata, az Alsószentiván Község Önkormányzata és a RuVör MED Kft. között kötendő, az Alap II. háziorvosi körzet valamint az iskola és ifjúság-egészségügyi orvosi ellátás tartós helyettesítéssel történő biztosítására vonatkozó Közreműködői szerződést, mely jelen határozat mellékletét képezi.

Határidő: azonnal
Felelős: Husvéth Imre polgármester

